Ma tahaksin Suusile lasteaia lõpupeoks pidulikku kleiti osta. Aga hetkel tundub, et seda kleiti pole mitte kuskilt võtta, kui just mitte arvestada Mothercare pea tuhandekroonist valget satsipilve. Aga seda ma  tõesti ei arvesta. Hakka või õmblema, ausõna. Lootused on nädalavahetuse Helsingi-reisi peal, kuigi e-poest vaadatuna tundus H&M tüdrukute kleite täis olema ja mitte ükski neist ei sobinud. Pühapäeval käisime Ülemistes, seal oli 0 pidulikku kleiti. Paar enam-vähem pidulikku oli, aga pigem need olid siiski suvekleidid, mitte pidulikud. Ja liiga lapsikud ka. Suusi on ikkagi juba suur tüdruk   .  Temale sobivad sellised lihtsa joonega, kuid romantilised kleidid. Värv võiks olla valge, heleroosa või kollane. Hind mõistlik. On seda siis palju tahetud…